Habsburgovci

Habsburgovci sú rakúsky panovnícky rod pôvodom z Alsaska.

Habsburský rod patrí medzi najstaršie a najvýznamnejšie panovnícke rody v Európe. Členovia rodu dosadli na cisársky trón Svätej rímskej ríše, na nemecký, český, uhorský a španielsky kráľovský trón, vďaka sobášnym zväzkom i na francúzsky a portugalský trón, vládli nad veľkou časťou Európy, v Afrike a Amerike (vďaka španielskym zámorským kolóniám), aby sa napokon stali cisármi Rakúskeho cisárstva.

 Pôvod rodu 
Prvopočiatky rodu sú zahalené tajomstvom. Starí genealógovia mu dávali biblický pôvod, neskôr rímsky, iní ho spájali s franským kráľovským rodom Merovejovcov. Až v 18. storočí nastal seriózny výskum dejín rodu. František Jakub Hergott začal rod odvodzovať od alamanského vojvodu Eticha, ktorý žil v 7. storočí a pokladal ho za prapredka nielen habsburského, ale i lotrinského rodu. Naproti tomu Fridolin Kopp dokazoval, že s určitosťou možno považovať za prapredka rodu istého Guntrama Bohatého. Podľa neho je isté, že predkovia rodu boli alamanského pôvodu a mali panstvá v Alsasku, Švábsku a severnom Švajčiarsku (najmä v Aargavsku a Thurgavsku). Jeho úvahy potvrdzovali i tzv. Acta Murensia, zbierky spisov kláštora Muri z polovice 12. storočia (objavených v r. 1618), v ktorých tamojší mnísi zapísali genealógiu zakladateľov habsburského rodového kláštora. 
Na základe tohto prameňa možno habsburský rod odvodzovať od spomenutého Guntrama († 26. marec 973). Syn Guntrama Lanzelin (Kanzelin), aargavský gróf (* asi 950 - † 991) mal štyroch synov. Syn Lanzelina, a Guntramov vnuk, klettgavský gróf Radbot (* 985 - † 1045) založil v r. 1020 kláštor Muri a jeho brat Rudolf založil kláštor Ottmarsheim v Hornom Alsasku. Tretí z tejto zakladateľskej generácie Werner, štrasburský biskup († 28. október 1028), ich brat, založil na sútoku riek Aare a Reuss (v kantóne Aargau) hradisko Habichtsburg alebo Habsburg (Jastrabí hrad), po ktorom sa potom rod pomenoval.

Radebotov vnuk Otto II. († 8. november 1111) ako prvý člen rodu začal používať prídomok gróf z Habsburgu (comes de Haubichburch). Jeho syn Werner II. († 19. august 1167) bol landgrófom v Hornom Alsasku, a tento titul prešiel na jeho syna Albrechta III. zv. Bohatý  († 25. november 1199). Tomu sa v r. 1172 podarilo získať do vlastníctva majetky (v Sempachu a i.) po vymretom rode Lenzburgovcov.

 Na úsvite dejín 
Rod ďalej pokračoval Albrechtovým synom Rudolfom II., zv. Starý († 10. apríl 1232), a vnukmi Albrechtom IV. zv. Múdry († 13. december 1239) a Rudolfom III. († 1249). Dvaja posledne menovaní si rozdelili zdedené majetky tak, že starší Albrecht dostal panstvá v Alsasku i v Aargavsku, mladší Rudolf, zakladateľ mladšej habsburskolaufenburskej vetvy, panstvá klettgavské a panstvo Laufenburk, Rheinfelden i niektoré ďalšie v Breisgavsku.

Do majetku rodu sa ženbou Albrechta IV. s Heilvigou dostali i majetky bohatého rodu Kyburgovcov. Albrecht sa ako križiak zúčastnil piatej križiackej výpravy do Palestíny (v r. 12281229), na ktorej zahynul. Jeho nástupcom a hlavou rodu sa stal jeho syn Rudolf IV., ktorý sa 29. septembra 1273 (ako Rudolf I.) stal rímskonemeckým kráľom a po bitke na Moravskom poli v roku 1278) s českým kráľom Přemyslom Otakarom II. získal do rodovej držby rakúske krajiny. Dejiny ho poznajú ako prvého významného predstaviteľa rodu.

Rudolf ako kráľ svojou sobášnou politikou veľmi prispel k rozšíreniu habsburských rodových dŕžav. Vydajom svojich dcér uzavrel príbuzenské vzťahy s poprednými kráľovstvami – českým (Guta), uhorským (Klementína), s vojvodstvami bavorským (Matilda a Katarína) a saským (Anežka) i s brandenburským markgrófskym rodom (Hedviga). Rudolfov syn Albrecht I. bol jeho nástupom v kráľovskej hodnosti. Druhý syn Hartman než stačil prevziať vládu v Burgundsku, sa utopil († 21. decembra 1281). Tretí syn Rudolf (II.) († 10. máj 1290) sa zo začiatku delil so svojím starším bratom Albrechtom o cisárske krajiny, ale r. 1283 sa ich v bratov prospech vzdal. Za manželku mal dcéru českého kráľa Přemysla Otakara II. Anežku. Jeho syn Ján Parricida († 13. december 1313) sa preslávil ako vrah svojho strýka, cisára Albrechta I.

Albrecht I. svojím sobášom s Alžbetou (* 1262/1263 - † 1313), dcérou Meinharda II.Tirolského získal do dedičského užívania korutánske vojvodstvo. Z jeho početného potomstva sa významnejšie prejavili Rudolf III., ktorý sa v roku 1306 stal českým kráľom (ako Rudolf I.), Fridrich, ktorý sa pod menom Fridrich III. stal 19. októbra 1314 rímskym kráľom, Leopold (* 4. august 1290, † 28. február 1326), Albrecht II. zv. Múdry, Henrich (* 1299, † 3. február 1327) a Otto  (* 23. júl 1301, † 26. február 1339), ktorý sa druhý raz oženil s dcérou českého kráľa Jána Luxemburského Annou (* 1319 - † 1338). Albrechtova dcéra Anežka (* 1281 - † 1364) sa vydala sa uhorského kráľa Ondreja III., Alžbeta (* 1285 - † 1352) sa stala manželkou Fridricha IV. Lotrinského († 1329), Guta († 1329) Ľudovíta Oettingenského († 1346).

Albrechtovou smrťou nastali spory a snahy o delenie majetku. Až Albrecht II. Múdry po smrti svojich bratov i synovcov, pochádzajúcich z manželstva jeho brata Otta, Henricha II. a Leopolda II., spojil a rodovým zákonom (25. november 1355) stanovil nedeliteľnosť rodových dŕžav.

 Dediční rakúski arcivojvodovia 
vľavo|thumb|Habsburský páv predstavujúci rodokmeň dynastie, 1555, Augsburg
Jeho nástupcom ako hlavy rodu sa stal syn Rudolf IV. On prvý prijal titul rakúskeho arcivojvodu, ktorý cisár Fridrich III. v roku 1453 potvrdil. Týmto titulom sa od tohto času označujú všetci príslušníci habsburského rodu.      
Po jeho smrti (17. júla 1365) sa jeho bratia Albrecht III. a Leopold III. spoločne ujali vlády, ale v roku 1379 si tzv. neubergskou zmluvou v rozpore s otcovým želaním rozdelili krajiny tak, že Albrechtovi pripadli vlastné rakúske krajiny a Leopold získal Štajersko, Korutánsko, Kransko, Tirolsko a Terst. Súčasne sa rod rozdelil na Albrechtovu a Leopoldovu vetvu.

Po Albrechtovi  prevzal vládu nad rodom jeho syn Albrecht IV. († 14. september 1404) a po ňom vnuk Albrecht V., neskorší rímskonemecký kráľ (ako Albrecht II.). Sobášom s jedinou dcérou cisára a českého a uhorského kráľa Žigmunda Luxemburského Alžbetou získal pre svoj rod svätoštefanskú korunu. Smrťou jeho syna Ladislava V. (zv. Pohrobok) 23. novembra 1457 vymrela po meči Albrechtova vetva rodu. Albrechtova dcéra Alžbeta sa vydala za poľského kráľa Kazimíra IV. Jagelovského a priviedla na svet budúceho českého a uhorského kráľa Vladislava II. Jagelovského.      
Leopoldova vetva pokračovala synmi Leopolda (III.) Viliamom (* 1370 - † 15. júl 1406), Leopoldom IV. (* 1371, † 3. jún 1411), Ernestom I. (* 1377, † 10. jún 1424), zv. Železný a Fridrichom IV.), zv. S prázdnym mešcom († 24. jún 1439). Ernest mal deväť detí, z ktorých najvýznamnejší boli Fridrich V., neskorší rímsky kráľ a rímskonemecký cisár, a Albrecht († 2. december 1463).

 Sobášna politika 
Za vlády Fridrichovho syna Maximiliána I. nastal nový veľký rozmach rodových dŕžav. Sobášom s Máriou Burgundskou pripravil svojmu rodu bohaté burgundské dedičstvo. Úspešnou sobášnou politikou (riadiacou sa heslom Austria felix, nube!) sa počas 14. storočia Habsburgovci dostali medzi najvýznamnejšie nemecké i európske rody.

V kontexte európskych dejín významnejšie ako otcov sobáš bolo manželstvo Maximiliánovho syna Filipa s infantkou Johannou Kastílskou a Aragónskou, dcérou Ferdinanda II. Aragónskeho a Izabely I. Kastílskej v roku 1496. Tým sa rod dostal na španielsky trón a otvorila sa mu cesta k ovládnutiu podstatnej časti európskeho kontinentu.

Po Filipovej smrti sa rod jeho synmi Karolom V. a Ferdinandom I. rozdelil v roku 1521 na dve veľké vetvy – staršiu španielsku a mladšiu rakúsku. Španielska vetva, ktorá okrem Európy panovala i nad veľkou časťou Talianska, Belgicka, Nizozemska a rozsiahlymi zámorskými územiami pokračovala po Karolovi V. jeho synom Filipom II. a vnukom Filipom III. Vetva napokon v roku 1700 synom Filipa IV. Karolom II. vymrela po meči.

Výdajom Filipovej dcéry Márie Terézie za kráľa Ľudovíta XIV. sa Habsburgovci stali príbuznými francúzskeho panovníckeho rodu Bourbonovcov, ktorý panoval nielen vo Francúzsku, ale i nad časťou Španielska, v Neapolsku a Parme.

Rakúska vetva založená Ferdinandom I. výhodným sobášom Ferdinanda s Annou Jagelovskou, dcérou uhorského kráľa Vladislava II. získala uhorskú kráľovskú korunu, ku ktorej v roku 1531 pribudla i koruna rímskeho kráľa a v roku 1558 i rímskonemeckého cisára čím bola hegemónia rodu dovŕšená.

Ferdinandov syn Maximilián sa stal pokračovateľom rodu a otcovým nástupcom v ríši i na českom a uhorskom tróne. Jeho bratmi boli Ferdinand, správca vedľajších rakúskych krajín (Tirolsko) a Karol, ktorý ako zakladateľ štajerskej vetvy rodu vládol nad Štajerskom, Korutánskom, Kranskom a Goricou. Ferdinandovi potomkovia boli kvôli jeho nerovnému sobášu vylúčení z nástupníctva. Najstarší Maximiliánov syn Rudolf sa stal jeho nástupcom v rode i na trónoch. Keďže zomrel bezdetný a ani manželstvo jeho brata Mateja neprinieslo legitímneho dediča a následníka (rovnako bez mužských potomkov ostalo i manželstvo jeho brata Albrechta VII. a ďalší brat Maximilián III. sa vzdal následníctva) stal sa nástupcom na uvoľnených trónoch syn Karola Štajerského Ferdinand, v osobe ktorého sa opäť spojili rakúske krajiny s cisárskou korunou.
Jeho mladší brat Leopold († 1632) založil tirolskú vetvu, ktorá však vymrela už jeho synmi Ferdinandom Karolom († 1662) a Žigmundom Františkom († 1665).
Zo synov Ferdinanda II., Ferdinanda, sa iba traja dožili dospelosti. Najstarší z nich Ferdinand však zomrel skôr ako jeho otec a tak sa následníkom stal jeho mladší brat Leopold pôvodne sa pripravujúci na duchovnú dráhu.

 Vymretie rodu 
Leopoldovými synmi Jozefom a Karolom (obaja zomreli bez mužských potomkov) habsburský rod po meči vymrel. Jeho pokračovateľom v osobe Karolovej dcéry Márie Terézie sobášom s lotrinským vojvodom Františkom Štefanom I. rod pokračoval ako habsbursko-lotrinský. Pragmatickou sankciou Karola VI. bol Márii Terézii priznaný nárok na rakúske dedičstvo. František Štefan sám pochádzal z rodu úzko spríbuzneného s Habsburgovcami. Jeho stará mama, Eleonóra Mária, manželka vojvodu Karola V. Lotrinského bola dcérou cisára Ferdinanda III.

 Habsburgovci a Európa 
Z habsburského (habsbursko-lotrinského) rodu pochádzalo: 
 18 rímskonemeckých cisárov
 4 rakúski cisári
 19 českých kráľov
 18 uhorských kráľov
 7 španielskych kráľov
 3 portugalskí králi
 1 mexický cisár
 10 veľmajstrov Rádu nemeckých rytierov
 množstvo cirkevných a svetských predstaviteľov

 Krajiny v Európe pod nadvládou Habsburgovcov 
 Banát 17181918
 Bosna a Hercegovina 19081918
 Bukovina 17751918
 Čechy a Morava 13061307, 14381439, 14531457, 15261918
 Dalmácia 1797, 18151866
 Gorica a Gradiska 15001918
 Innská štvrť 17791819
 Južné Nizozemsko 14771700, 17141797
 Korutánsko a Kransko 13351918
 Lombardsko 1714, 18151859
 Lužica 14381439, 14531457, 15261635
 Valašsko 17181739
 Modena 18151860
 Neapolsko 15161700, 17141735
 Nemecko 12731291, 12981308, 14381740, 17451806
 Parma 17351748, 18151847
 Portugalsko 15801640
 Predné Rakúsko 13791805
 Rakúsko a Štajersko 12761918
 Salzburg 18051918
 Sardínia 15161700, 17141720
 Sedmohradsko 16991918
 Severné Nizozemsko 14771581
 Severné Srbsko 17181739
 Sicília 15161700, 17201735
 Sliezsko a Kladsko 14381439, 14531457, 15261742
 Španielsko 15161700
 Švajčiarske územia 12731460
 Terst 13821918
 Toskánsko 17371807, 18151860
 Tridensko 18031918
 Tirolsko 13631918
 Uhorsko 14381439, 14531457, 15261918
 Voralbersko 18051918
 Východná Halič 17721918
 Würtembersko 15201534
 Západná Halič 17951809

 Hlavné rodové vetvy 
 1379: rozdelenie na Albrechtovu vetvu (vymrela r. 1457 Ladislavom Pohrobkom) a Leopoldovu vetvu
 1521: rozdelenie Leopoldovej vetvy na španielsku vetvu (Karol V. a potomkovia, vymrela v r.1700) a rakúsku vetvu (Ferdinand I. a potomkovia)
 1740: rakúska vetva i celý rod smrťou Karola VI. vymreli. Sobášom jeho dcéry Márie Terézie a Františka Štefana I. Lotrinského pokračoval rod ako habsbursko-lotrinský.

 Významní Habsburgovci 
+ MenoDoba vládyPoznámkaRímskonemeckí cisáriRudolf I.<small>12731291<small>kráľAlbrecht I.<small>12981308<small>kráľAlbrecht II.<small>14381439<small>kráľFridrich III.<small>14401493<small>kráľ; cisár od r. 1452Maximilián I.<small>14861519<small>kráľ; cisár od r. 1508Karol V.<small>15191556<small>kráľ; cisár od 1530 (tiež španielsky kráľ od r. 1516)Ferdinand I.<small>15561564<small>cisár od r. 1556, kráľ od r. 1531 ako zástupca Karola V. (uhorský a český kráľ od r. 1526)Maximilián II.<small>15641576<small>kráľ a cisár (tiež uhorský, český a poľský kráľ)Rudolf II.<small>15761611<small>kráľ a cisár (uhorský kráľ do r. 1608, český kráľ do r. 1611)Matej II.<small>16121619<small>kráľ a cisár (uhorský kráľ od r. 1608, český kráľ od r. 1611)Ferdinand II.<small>16191637<small>kráľ a cisár (tiež uhorský a český kráľ)Ferdinand III.<small>16371657<small>kráľ a cisár (tiež uhorský a český kráľ) (v r. 16531654 ako spolukráľ Ferdinand IV.)Leopold I.<small>16581705<small>kráľ a cisár (tiež uhorský a český kráľ)Jozef I.<small>17051711<small>kráľ a cisár (tiež uhorský a český kráľ)Karol VI.<small>17111740<small>kráľ a cisár (tiež uhorský a český kráľ)Jozef II.<small>17651790<small>kráľ a cisár (tiež uhorský a český kráľ)Leopold II.<small>17901792<small>kráľ a cisár (tiež uhorský a český kráľ)František II.<small>17921806<small>kráľ a cisár; od r. 1804 rakúsky cisár (uhorský a český kráľ do r. 1835)Vládcovia Rakúskaa) Arcivojvodovia (do r. 1453 vojvodovia)Rudolf I.<small>12781282<small>Albrecht I.<small>12821308<small>Rudolf II.<small>12821290<small>Rudolf I.<small>12731291<small>Rudolf I.<small>12731291<small>Albrecht I.<small>12821308<small>Rudolf II.<small>12821290<small>Rudolf III.<small>12981306<small>Fridrich I.<small>1306/13081330<small>Leopold I.<small>13081326<small>Albrecht II.<small>13301358<small>Otto<small>13301339<small>Rudolf IV.<small>13581365<small>Albrecht III.<small>13651395<small>Leopold III.<small>13651386<small>Rozdelenie rodu na dve línie (neubergskou zmluvou) r. 13791a) Albrechtova línia (vlastné Rakúsko)Albrecht III.<small>13651395<small>Albrecht IV.<small>13951404<small>Albrecht V.<small>14041439<small>(od r. 1437 uhorský kráľ, od r. 1438 český kráľ, od r. 1438 rímskonemecký kráľ ako Albrecht II.)Ladislav V.<small>14401457<small>aj český a uhorský kráľ2a) Leopoldova línia (Štajersko, Korutánsko, Kransko, Tirolsko a predné Rakúsko)Leopold III.<small>13651386<small>Viliam<small>13861406<small>Leopold IV.<small>13861411<small>Rozdelenie Leopoldovej línie v r. 14022b) Vnútorné Rakúsko, Štajersko, Korutánsko, KranskoErnest I.<small>14021424<small>Fridrich V.<small>14241493<small>(od r. 1440 rímskonemecký kráľ ako Fridrich IV.; od r. 1452 rímskonemecký cisár ako Fridrich III.)Albrecht VI.<small>14461463<small>(protivládca, od r. 1446 regent predného Rakúska, v r. 14581463 vládca dnešného horného Rakúska, v r. 14621463 vládca celého Rakúska)2c) Staršia tirolská líniaFridrich IV.<small>14021439<small>Žigmund<small>14391490<small>Keď Fridrich V. po smrti Ladislava Pohrobka (r. 1457) prevzal aj jeho územia, a keď Tirolčania prinútili Žigmunda odovzdať svoje územia Fridrichovi V. (r. 1490), bolo Rakúsko znova zjednotenéMaximilián I.<small>14931519<small>tiež nemecký kráľ a rímskonemecký cisárKarol I.<small>15191521<small>tiež rímskonemecký cisár a španielsky kráľFerdinand I.<small>15211564<small>tiež rímskonemecký cisár, nemecký, český a uhorský kráľMaximilián II.<small>15641576<small>tiež rímskonemecký cisár, nemecký, český a uhorský a poľský kráľKarol II.<small>15641590<small>„arcivojvoda“ vnútorného Rakúska (Štajersko, Korutánsko, Kraňsko)Ferdinand II.<small>15641595<small>„vládca“ TirolskaRudolf V.<small>15761608<small>tiež rímskonemecký cisár, nemecký, český a uhorský kráľArnošt<small>15901593<small>miestodržiteľ vnútorného RakúskaMaximilián III.<small>15931595<small>miestodržiteľ vnútorného Rakúska (v r. 16121618 miestodržiteľ Tirolska) – ním začína tzv. mladšia tirolská línia, ktorá vymrela v r. 1665 smrťou Žigmunda)Ferdinand III.<small>15951619<small>„arcivojvoda“ vnútorného Rakúska, od r. 1619 uhorský a český kráľ a rímskonemecký cisár – ako Ferdinand II.Matej II.<small>16081619<small>tiež rímskonemecký cisár, nemecký, český a uhorský kráľFerdinand IV.<small>16371657<small>tiež uhorský, český a nemecký kráľ, rímskonemecký cisár – ako Ferdinand III.Ferdinand Karol<small>16321662<small>„krajinské knieža“ TirolskaLeopold VI.<small>16571705<small>tiež uhorský, český a nemecký kráľ, rímskonemecký cisár – ako Leopold I.Žigmund<small>16621665<small>„krajinské knieža“ Tirolska) – jeho smrťou sa Tirolsko stalo súčasťou RakúskaJozef I.<small>17051711<small>tiež rímskonemecký cisár, nemecký, český a uhorský kráľKarol III.<small>17111740<small>tiež uhorský, český a nemecký kráľ, rímskonemecký cisár – ako Karol VI.Mária Terézia<small>17401780<small>tiež uhorská a česká kráľovnáJozef II.<small>17801790<small>tiež rímskonemecký cisár, nemecký, český a uhorský kráľPeter Leopold (VII.)<small>17901792<small>tiež uhorský, český a nemecký kráľ, rímskonemecký cisár – ako Leopold II.František II.<small>17921835<small>aj uhorský a český kráľ, od r. 1804 prvý rakúsky cisár ako František I., do 1806 posledný rímskonemecký cisár – ako František II.Rakúski cisáriFrantišek I.<small>18041835<small>Ferdinand I.<small>18351848<small>rakúsky cisár ako Ferdinand I., tiež český a uhorský kráľ ako Ferdinand V.František Jozef I.<small>18481916<small>tiež český a uhorský kráľKarol I.<small>19161918<small>rakúsky cisár ako Karol I., tiež český kráľ ako Karol III., uhorský kráľ ako Karol IV.Vládcovia Španielska (v r. 15801640 aj Portugalska)Filip I.<small>15041506<small>spoluvládca v Kastílsko-leónskom kráľovstveKarol I.<small>15161556<small>tiež rímskonemecký cisár ako Karol V.Filip II.<small>15561598<small>od r. 1580 tiež portugalský kráľFilip III.<small>15981621<small>tiež portugalský kráľFilip IV.<small>16211665<small>tiež portugalský kráľ (do r. 1640)Karol II.<small>16651700<small>Vládcovia Česka a UhorskaRudolf I.<small>13061307<small>iba český kráľAlbrecht II.<small>14371439<small>Alžbeta<small>14391440<small>vdova po Albrechtovi II.Ladislav V.<small>1440/14531457<small>Ferdinand I.<small>15261564<small>v r. 15381540 len v západnej časti UhorskaMaximilián II.<small>15641576<small>Rudolf II.<small>15761608<small>Matej II.<small>16081619<small>Ferdinand II.<small>16191637<small>Ferdinand III.<small>16371657<small>Ferdinand IV.<small><small>zomrel pred smrťou Ferdinanda III. a samostatnej vlády sa nedožilLeopold I.<small>16571705<small>Jozef I.<small>17051711<small>Karol III.<small>17111740<small>český kráľ ako Karol II.Mária Terézia<small>17401780<small>Jozef II.<small>17801790<small>Leopold II.<small>17901792<small>František II.17921835<small>Ferdinand V.18351848<small>František Jozef I.18481916<small>Karol IV.19161918<small>český kráľ ako Karol III.Mexický cisárFerdinand Maximilián18641867

 Literatúra o dynastii Habsburgovcov 
 DEMMERLE, Eva: Habsburkové : Dějiny jedné dynastie. Praha : Slovart, 2012. 259 s. ISBN 978-80-7391-666-4
 DICKINGER, Christian: Habsburkové bez iluzí : Jací byly doopravdy? Praha : Brána, 2002. 167 s. ISBN 80-7243-136-6
 HAMMAN, Brigitte: Habsburkové : Živopisná encyklopedie. Praha : Brána – Knižní klub, 1996. 403 s. ISBN 80-7176-415-9 (Knižní klub), ISBN 80-85946-19-X (Brána)
 KINDERMANN, Dieter: Habsburkové bez říše : Historie rodiny od roku 1918. Praha : Ikar, 2013. 300 s. ISBN 978-80-249-2076-4
 MAGRIS, Claudio: Habsburský mýtus v moderní rakouské literatuře. Brno – Praha : Barrister & Principal – Triáda, 2001. 332 s. ISBN 80-85947-80-3 (Barrister & Principal), ISBN 80-86138-40-2 (Triáda)
 POHL, Walter – VOCELKA, Karl: Habsburkové : Historie jednoho evropského rodu. Praha : Grafoprint – Neubert, 1996. 512 s. ISBN 80-85785-44-7
 SKED, Alan: Úpadek a pád habsburské říše. Praha : Panevropa 1995. 372 s. ISBN 80-85846-01-2
 VOCELKA, Karl – HELLER, Lynne: Život Habsburků : Kultura a mentalita jednoho rodu. Plzeň : Plejáda, 2012. 337 s. ISBN 978-80-87374-94-8
 VOCELKA, Karl – HELLER, Lynne: Soukromý svět Habsburků : Život a všední dny jednoho rodu. Plzeň : Plejáda, 2011. 340 s. ISBN 978-80-87374-29-0


Kategória:Habsbursko-lotrinská dynastia
Kategória:Panovnícke rody